cyanic-selkie/wikianc huggingface dataset:
অসহযোগ আন্দোলন (১৯৭১)
২৫ মার্চ
ইয়াহিয়া খানের পূর্ব পাকিস্তান ত্যাগের খবর পেয়ে জুলফিকার আলী ভুট্টো ২৬ মার্চ তারিখে করাচি ফিরে যাওয়ার ঘোষণা দেন। ইয়াহিয়া খানের ঢাকা ত্যাগ করার খবর পাওয়ার এক ঘন্টা পরে নিজ বাসভবনে অনুষ্ঠিত রাত ৯টার সভায় শেখ মুজিবুর রহমান আশঙ্কা প্রকাশ করে বলেন যে তাকে মেরে ফেলা হতে পারে এবং ইয়াহিয়া খান অস্ত্রের জোরে সমস্যার সমাধান করতে চান। তবে তিনি তখন আশা প্রকাশ করেন যে ভবিষ্যতে বাংলাদেশ নামক একটি স্বাধীন দেশের সৃষ্টি হবে।
সমাপ্তি ও ফলাফল
পাকিস্তানের সংহতি রক্ষার কারণ দেখিয়ে ও চলমান অসহযোগ আন্দোলন থামাতে ২৫ মার্চের রাত ১১:৩০টা থেকে টিক্কা খান, রাও ফরমান আলী ও খাদিম হুসেন রাজার নেতৃত্বে মধ্যরাত থেকে পাকিস্তানি বাহিনী ঢাকার নিরস্ত্র ঘুমন্ত বাঙালির উপর নির্বিচারে গণহত্যা চালায়। সেই রাতেই (২৬ মার্চ প্রথম প্রহরে) শেখ মুজিবুর রহমান বাংলাদেশে স্বাধীনতা ঘোষণা করলে আনুষ্ঠানিকভাবে অসহযোগ আন্দোলন শেষ হয়।
২৬ মার্চ সন্ধ্যায় বেতারে দেওয়া ভাষণে ইয়াহিয়া খান আওয়ামী লীগকে দেশদ্রোহী ঘোষণা করে দলটিকে নিষিদ্ধ করেন। এর পাশাপাশি সরকার আওয়ামী লীগের ব্যাংক হিসাব বাজেয়াপ্ত করে। শেখ মুজিবুর রহমান ও কামাল হোসেনকে বন্দী করা হলেও আওয়ামী লীগের অধিকাংশ নেতা সরকারের কাছ থেকে পালাতে সক্ষম হন। এমন পরিস্থিতে পূর্ব পাকিস্তানের জনগণ পাকিস্তান সেনাবাহিনীর বিরুদ্ধে প্রতিরোধ গড়তে শুরু করে এবং এই আন্দোলনের পরিণামে বাংলাদেশের স্বাধীনতা যুদ্ধ শুরু হয়।
প্রভাব
সংবাদপত্র ও বেতারের কল্যাণে অসহযোগ আন্দোলনের খবর দ্রুত পূর্ব পাকিস্তানের সর্বত্র ছড়িয়ে পড়েছিল। আন্দোলনের সময় পূর্ব পাকিস্তানের সংবাদপত্রগুলোতে আওয়ামী লীগ, শেখ মুজিবুর রহমান ও ইয়াহিয়া খান সম্পর্কিত বিভিন্ন প্রকাশিত খবরাখবর এটাই প্রমাণ করে যে সেসময় গণমাধ্যমগুলো আন্দোলনের পক্ষে ছিল।
অ্যান্থনি মাসকারেনহাসের মতে ১ মার্চ তারিখ থেকেই এই আন্দোলনের সূচনা হয় যার কোন নজির পাকিস্তানের ইতিহাসে নেই। পাকিস্তান সেনাবাহিনী আশা করেনি যে পূর্ব পাকিস্তানে এরকম কোন আন্দোলন শুরু হবে।
দৈনিক ইত্তেফাক পত্রিকায় শরাফত হোসেন লিখেছেন যে শেখ মুজিবুর রহমান সুভাষচন্দ্র বসুর ন্যায় সশস্ত্র সংগ্রামে বিশ্বাসী হলেও রাজনৈতিক কৌশল হিসেবে তিনি অসহযোগ নামক শান্তিপূর্ণ আন্দোলন শুরু করেন। মোহনদাস করমচাঁদ গান্ধী পরাধীন ভারতে নিজের অসহযোগ আন্দোলন সম্পূর্ণ শান্তিপূর্ণভাবে পরিচালনা করলেও শেখ মুজিবুর রহমান প্রয়োজনে শান্তিপূর্ণ আন্দোলন থেকে বেরিয়ে এসেছিলেন। অসহযোগ আন্দোলনের প্রভাব সম্পর্কে ন্যাশনাল আওয়ামী পার্টির নেতা আবদুল ওয়ালী খান বলেন, "গান্ধী এই সাফল্য দেখে অভিভূত হতেন"।
রেহমান সোবহান এই আন্দোলন সম্পর্কে বলেন যে এই আন্দোলনের সূচনা থেকেই পূর্ববঙ্গে কেন্দ্রীয় সরকারের অস্তিত্ব রাজনৈতিকভাবে বিলীন হয়ে যায়। ২৬ মার্চের পর সরকার তার নিয়ন্ত্রণ ফিরে পাওয়ার জন্য চেষ্টা চালালে সেটাকে এখানকার জনগণ বিদেশীদের হস্তক্ষেপ হিসেবে দেখেছিল। তার মতে এই আন্দোলন সফলতা পায় এবং পলাশীর যুদ্ধের ২১৩ বছর পর বাংলাদেশ তার শাসন করার ক্ষমতা ফিরে পায়।
রাষ্ট্রবিজ্ঞানী রওনক জাহান এই আন্দোলনকে একটি অভূতপূর্ব গণআন্দোলন বলেছেন যার জন্মের কারণ হিসেবে তিনি ইয়াহিয়া খানের পাকিস্তান গণপরিষদের পূর্বনির্ধারিত বৈঠক স্থগিত করাকে মনে করেন৷ তার মতে এই আন্দোলনের সময় পূর্ব পাকিস্তানের জনগণ নিজেদেরকে একটি নতুন রাষ্ট্রের নাগরিক হিসেবে গণ্য করতে শুরু করেছিল। তিনি আরো মনে করেন যে এই আন্দোলনে জনগণের অংশগ্রহণ ও তাদের স্বাধীন হওয়ার আকাঙ্খা বাংলাদেশের স্বাধীনতার জন্য সাধারণ ইচ্ছা সৃষ্টি করেছিল।
রাষ্ট্রবিজ্ঞানী জিল্লুর রহমান খানের মতে এই আন্দোলনের মাধ্যমে শেখ মুজিবুর রহমান এই অঞ্চলে একটি পৃথক কার্যত সরকার গঠন করে। পাকিস্তানের সামরিক সরকারের বিরুদ্ধে জনসমর্থন আদায়ে শেখ মুজিবুর রহমানের অবদানের ফলস্বরূপ বাংলাদেশ রাষ্ট্র সৃষ্টি হয়।
গুরবান গুরবানভ
গুরবান গুরবানভ (Qurban Qurbanov; ১৯৭২ সালের ১৩ এপ্রিল যাকাতালা তে জন্মগ্রহণ করেন) হলেন একজন অবসরপ্রাপ্ত আজারবাইজানি আন্তর্জাতিক ফুটবলার, বর্তমানে ক্বারাবাগ এবং আজারবাইজান জাতীয় ফুটবল দলের ব্যবস্থাপক। তিনি ফরোয়ার্ড পজিশনে খেলতেন। ১৯৮৮ সালে স্থানীয় ক্লাব কুর থেকে তিনি খেলা শুরু করেন এবং পরবর্তীতে গুরবাআনভ ১৮ বছর ধরে পেশাদারী ফুটবল জীবন শেষ করেন। ফুটবল জীবনে তিনি ৩৯৯ লিগ ম্যাচে ১৭৮ টি গোল করেন। আন্তর্জাতিক ফুটবলে ৬৭ ম্যাচে ১৪ গোল করে তিনি আজারবাইজানের সর্বোচ্চ  গোলদাতা।
গুরবানভ মোট খেলোয়াড় হিসেবে ১৩টি এবং ব্যবস্থাপক হিসেবে ৮ টি ট্রফি জিতেছেন।
খেলোয়াড় জীবন
কুর ক্লাব থেকে তিনি তার খেলোয়াড় জীবন শুরু করেন এবং পরবর্তীতে তিনি মের্তসখালি অযুরগেতি, দাসক্বিন যাক্বাতালা, আলাযানি গুরজানি, তুরান তোভুজ, নেফছি বাকু, দিনামো স্টাভরোপল, বাল্টিকা কালিনিনগ্রাদ, ফাকেল ভরনেঝ এবং ভল্গার গাযপ্রোম এর হয়ে খেলেন। তিনি সর্বশেষ ইন্টার বাকু এর হয়ে খেলেন। ১৯৯৬-৯৭ তে, আজারবাইজান প্রিমিয়ার লিগে গুরবানভ ছিলেন শীর্ষ গোলদাতা, তিনি নেফছি এর হয়ে ২৫ গোল করেন। ২০০৩ সালে তিনি আজারবাইজেরন প্লেয়ার অব দ্য ইয়ার এ ভূষিত হন।
আন্তর্জাতিক
১৯৯২ সালের ১৭ সেপ্টেম্বার তিনি জাতীয় দলের হয়ে প্রথম আত্মপ্রকাশ করেন। এবং জানুয়ারী ২০০৬ পর্যন্ত তিনি আন্তর্জাতিক ফুটবলে ৬৭ ম্যাচে ১৪ গোল করেন যা আজারবাইজান দলের আন্তর্জাতিক গোলদাতার সর্বোচ্চ রেকর্ড।
ব্যবস্থাপনা জীবন
ফুটবল জীবন শেষ করে তিনি ইন্টার ক্লাবের ব্যবস্থাপক হিসেবে নিযুক্ত হন। ২০০৬ সালে তিনি নেফছি বাকু ক্লাবের প্রধান কোচ হিসেবে নিযুক্ত হন। ২০০৮/০৯ এর শুরু থেকে তিনি রাসিম কারা এর পরিবর্তে এফকে ক্বারানাগ এর প্রধান কোচ হিসেবে নিযুক্ত হন।
২০১০ সাললে ইউরোপীয় প্রোতিযোগীতায় তিনি ১৬ বিজয় নিয়ে তিনি সর্বোচ্চ সফল আজারবাইজানি ব্যবস্থাপকে পরিণত হন।
২০১৭ সালে এফকে ক্বারাবাগ গুরবান গুরবানভ এর নেতৃত্বে প্রথমবারের মতো ইউএফা চ্যাম্পিয়ন্স লিগের গ্রুপ পর্বে উত্তীর্ণ হয়।
ব্যক্তিগত জীবন
২০১২ সালে, পুরষদের নারীর প্রতি সহিংসতার বন্ধের জন্য প্রচারণা চালায়।
কল্পলৌকিক ও বৈজ্ঞানিক সমাজতন্ত্র
কল্পলৌকিক ও বৈজ্ঞানিক সমাজতন্ত্র (Die Entwicklung des Sozialismus von der Utopie zur Wissenschaft) ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য কল্পলৌকিক ও বৈজ্ঞানিক সমাজতন্ত্র শিরোনামটি গৃহীত হয়। প্রাথমিকভাবে এই বইটি তার পূর্বের বই এ্যান্টি-ডুরিং গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন।
সারমর্ম
বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ।
জসিমউদ্দিন (ক্রিকেটার)
জসিমউদ্দিন হলেন একজন বাংলাদেশী ক্রিকেটার। ২০০১-২০০২ জাতীয় ক্রিকেট লিগে চট্টগ্রাম বিভাগ ক্রিকেট দলের হয়ে তিনি প্রথম-শ্রেণীর ক্রিকেটে আত্মপ্রকাশ করেছিলেন।
আজিজি মসজিদ
থাম্ব| প্রাক্তন তুর্কি স্কুল আজিজিয়া মসজিদ (Moscheea Azizyie) ডবরুজা অঞ্চলে রোমানিয়ার তুলসিয়া রাস্তায় অবস্থিত একটি মসজিদ।
এটি ১৮৬৩ সালে সুলতান আবদুল আজিজের রাজত্বকালে তাকে উৎসর্গ করে নির্মিত হয়েছিল এবং তার নামানুসারে এর নামকরণ করা হয়েছে। এই মসজিদটি ডবরুজাতে ওসমানীয় সাম্রাজ্যের নির্মিত বৃহত্তম মসজিদগুলির মধ্যে একটি। এতে ব্যবহার করা হয়েছে ৮৫ সেন্টিমিটার পুরু কাটা পাথরের তৈরি পাত। এতে ৩২টি জানালা রয়েছে, যার ১৮টি উপরের অংশে, যা তিন দিকের বিল্ডিংটিকে ঘিরে অভ্যন্তরের মেঝেতে প্রাকৃতিক আলোক সজ্জিত করে। মসজিদটি প্রতিষ্ঠিত হওয়ার সময় থেকেই মসজিদ সংলগ্ন তুরস্কের একটি স্কুল ছিল, যেটি ১৮৬৫ সালে এর সাথে একত্রিত করা হয়েছে। এতে একটি মিনার রয়েছে, বর্তমান মিনারটি ১৮৯৭ সালে ডবরুজা রোমানিয়ান ওল্ড কিংডমের অংশ ছিল এবং ধর্ম বিষয়ক ও পাবলিক নির্দেশনা মন্ত্রণালয়ের সরবরাহকৃত তহবিল ব্যবহার করে এই মিনারটি নির্মাণ করা হয়েছিল।
রোমানিয়ার সংস্কৃতি ও ধর্ম বিষয়ক মন্ত্রণালয় এই মসজিদ এবং পূর্ববর্তী বিদ্যালয়টিকে ঐতিহাসিক নিদর্শন হিসেবে তালিকাভুক্ত করেছে।
খার্সিয়া
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৫ মিটার (৮০৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খার্সিয়া শহরের জনসংখ্যা হল ১৭,৩৮৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে খার্সিয়া এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
শ্রীনগর (মুন্সীগঞ্জ)­ রেলওয়ে স্টেশন
শ্রীনগর রেলওয়ে স্টেশন বাংলাদেশের ঢাকা বিভাগের মুন্সিগঞ্জ জেলার শ্রীনগর উপজেলায় অবস্থিত ঢাকা-যশোর রেলপথের নির্মাণাধীন একটি রেলওয়ে স্টেশন।
ইতিহাস
পদ্মা সেতু রেল সংযোগ প্রকল্পের আওতায় ঢাকা থেকে যশোর পর্যন্ত ১৭২ কিলোমিটার ব্রডগেজ রেলপথ নির্মাণ করছে রেলপথ মন্ত্রণালয়। এ প্রকল্পের আওতায় ১৪টি নতুন স্টেশন ভবন ও ছয়টি স্টেশন পুনর্নির্মাণ করা হবে, রেললাইনে থাকবে ৬৬টি গুরুত্বপূর্ণ সেতু এবং ২৪৪টি ছোট সেতু।
আরো দেখুন
বাংলাদেশের রেলওয়ে স্টেশনের তালিকা
ত্রিযোগ
ত্রিযোগ (त्रियोगः, ) বা ত্রিমার্গ (त्रिमार्ग, ) হল আধ্যাত্মিক মুক্তির জন্য ভগবদ্গীতায় উল্লিখিত তিনটি পরিত্রাণতত্ত্বীয় পথ। যোগগুলো হলো - কর্মযোগ, ভক্তিযোগ ও জ্ঞানযোগ। রাজযোগকে কখনও কখনও "চতুর্থ যোগ" হিসেবে যোগ করা হয়।
আলোচনা
মধ্যযুগের হিন্দু দার্শনিকরা এই তিনটি পথের প্রকৃতি এবং তাদের মধ্যে সম্পর্ক ব্যাখ্যা করার চেষ্টা করেন।
আদি শঙ্কর মূলত জ্ঞানযোগের উপর অধিক গুরুত্ব আরোপ করেন, যাকে তিনি জ্ঞান বা বিদ্যা অর্জন হিসাবে ব্যাখ্যা করেছিলেন। তিনি কর্মযোগকে নিকৃষ্ট মনে করতেন। তিনি যে শিব, বিষ্ণু, দেবী, গণেশ ও কার্তিকের মতো ব্যক্তিগত দেবতাদের জন্য সবচেয়ে বিখ্যাত কিছু স্তোত্র লিখেছেন তা ভক্তিযোগের প্রতি তার সখ্যতা তুলে ধরে।
দ্বাদশ শতাব্দীর দার্শনিক রামানুজ তার পূর্বসূরি যমুনাচার্যের ব্যাখ্যা করে তিনটি যোগকে বিবেচনা করেছিলেন। রামানুজের ব্যাখ্যায়, ভক্তিযোগ মোক্ষের প্রত্যক্ষ পথ বলে মনে হয়, যা শুধুমাত্র তাদের জন্য উপলব্ধ যাদের অভ্যন্তরীণ অনুষদ ইতিমধ্যেই কর্মযোগ ও জ্ঞানযোগ উভয়ের দ্বারা প্রশিক্ষিত হয়েছে।
রাজযোগ বা "ধ্যানের পথ" কে কখনও কখনও "চতুর্থ যোগ" হিসেবে যোগ করা হয়। এটি হল পতঞ্জলির যোগসূত্রে উপস্থাপিত ধ্রুপদী যোগ। পতঞ্জলির পদ্ধতিটি রাজযোগ নামে পরিচিত হয়, প্রায় ১৫ শতকে, কারণযোগ শব্দটি "ধর্মীয় পথ"-এর সাধারণ ধারণার জন্য জনপ্রিয় হয়ে উঠেছিল।
এই চারটি পথে বিভক্ত হিন্দু একেশ্বরবাদের পদ্ধতিগত উপস্থাপনা বা "যোগসমূহ" স্বামী বিবেকানন্দ তাঁর রাজযোগ বইতে সমর্থন করেছেন। এগুলিকে ঈশ্বরের কাছে চারটি পথ হিসাবে উপস্থাপন করা হয়েছে যা চারটি মানুষের প্রকৃতির জন্য উপযুক্ত। সক্রিয়, আবেগপ্রবণ, দার্শনিক ও রহস্যবাদী।
এলিজাবেথ অ্যাশার্স্ট বিগস
এলিজাবেথ অ্যাশার্স্ট বিগস (১৮৩৮ - ২১ নভেম্বর ১৯০৫) ছিলেন একজন ইংরেজ ঔপন্যাসিক, নারী-অধিকারবাদী এবং দাসত্ববিরোধী উকিল। থাম্ব|মাতিলদা বিগস এবং তার বড় মেয়ে এলিজাবেথ অ্যাশার্স্ট বিগস
প্রথম জীবন এবং পরিবার
বিশিষ্ট ব্রিটিশ র‍্যাডিক্যাল আইনজীবী উইলিয়াম হেনরি অ্যাশার্স্টের জ্যেষ্ঠ নাতনি এলিজাবেথ অ্যাশার্স্ট বিগস ১৮৩৮ সালে লেস্টারশায়ারের লেস্টারে জন্মগ্রহণ করেছিলেন। তিনি এমপি উইলিয়াম বিগসের ভাই মাতিলদা অ্যাশার্স্ট বিগস (১৮১৮-১৮৬৬) এবং হোসিয়ার জোসেফ বিগসের (১৮০৯-১৮৯৫) কন্যা ছিলেন। পরিবারটি প্রথম দিকে লেস্টারের বাসিন্দা ছিল। তিনি তার মায়ের পরিবারের সাথে লন্ডনে ছিলেন। ১৮৪১ সালে তার মাসি এলিজা অ্যাশার্স্ট আমেরিকার এক বন্ধুকে এলিজাবেথ অ্যাশার্স্ট বিগসের প্রাথমিক রাজনৈতিক শিক্ষার কথা লিখেছিলেন।
ব্যক্তিগত জীবন
তিনি কখনও বিয়ে করেন নি এবং তাঁর বাবা ও বোনদের সাথে সারাজীবন জীবন কাটিয়েছিলেন। তিনি ১৯০৫ সালের ২১ নভেম্বর লন্ডনের হ্যাম্পস্টেডে ৩ আলেকজান্দ্রা রোডে পারিবারিক বাড়িতে ৬৭ বছর বয়সে মারা গিয়েছিলেন।
মাকসুদা আক্তার প্রিয়তি
মাকসুদা আক্তার প্রিয়তি একজন বাংলাদেশি বংশোদ্ভূত আইরিশ মডেল যিনি ২০১৪ সালে মিস আয়ারল্যান্ড খেতাব জয় করেছিলেন। তিনি ৭৪ তম কান উৎসবে টপ মডেল খেতাব জয়ে করেছিলেন। তিনি একজন লাইসেন্সপ্রাপ্ত বৈমানিক। আইরিশ জাতীয় ফ্লাইট সেন্টার থেকে তিনি বিমান চালনার প্রশিক্ষণ লাভ করেন। তিনি আইরিশ টেলিভিশন ও ফিল্ম একাডেমির একজন সদস্য। তিনি ১৯৯১ সালের ৭ আগস্ট মাসে ঢাকায় এক সম্ভ্রান্ত মুসলিম পরিবারে জন্ম গ্রহণ করেন। তিনি বাংলাদেশ #METOO আন্দোলনে সক্রিয় ভূমিকা রাখেন।
খোঙ্গাপানি
খোঙ্গাপানি (Khongapani) ভারতের ছত্তিসগড় রাজ্যের করিয়া জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে খোঙ্গাপানি শহরের জনসংখ্যা হল ১৭,৮৬৫ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৪% হল ৬ বছর বা তার কম বয়সী।
মূলঘর ইউনিয়ন, রাজবাড়ী সদর
মূলঘর ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।
আয়তন ও জনসংখ্যা
মৌজার সংখ্যা: ১১টি মোট জনসংখ্যা: প্রায় ১৪,৮৭৬ জন।
শিক্ষা
সাক্ষরতার হার: ৪৯%। শিক্ষা প্রতিষ্ঠান:
সন্ন্যাসতলী মেলা
ইতিহাস
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় কোনো এককাল থেকে শুরু হয়েছিল ঘুড়ির মেলা। সেই ঐতিহ্য আজও ধরে রেখেছেন সন্নাসতলী এলাকার অন্তত ৪০ গ্রামের কয়েক সহস্রাধিক মানুষ। তারই ধারাবাহিকতায় শুক্রবার মহব্বতপুর গ্রামের সন্নাসতলীতে অনুষ্ঠিত হয়ে গেল ঘুড়ি উৎসব উপলক্ষে মেলা। এক দিনের এই মেলায় কোনো নোটিশেরও দরকার হয় না। মেলার দিনক্ষণ মনে রেখে সময়মতো দোকানিদের পাশাপাশি দর্শনার্থীরা ভিড় জমান নিভৃত পল্লীর এই ঐতিহ্যবাহী মেলায়। সন্নাসতলীর এই ঘুড়ি উৎসব শুরুর দিন বিকেলে বটতলায় স্থানীয় হিন্দু সম্প্রদায় সন্নাস পূজা পালন করে। তাদের এই পূজা-অর্চনাকে ঘিরেই মূলত এ মেলার উৎপত্তি ঘটে। তবে এর গোড়া পত্তনের কথা কেউ বলতে পারেননি। প্রবীণরা শুধু এটুকু জানিয়েছেন, ২০০ বছরেরও বেশি সময় ধরে তাঁরা এ মেলার আয়োজন দেখে আসছেন।
মেলার সময়কাল
জ্যৈষ্ঠ মাসের শেষ শুক্রবার জয়পুরহাটের ক্ষেতলাল উপজেলার তুলসীগঙ্গা নদীর অদূরে সন্নাসতলীর বটতলায় মেলা বসে ।
আসবাবপত্র
মেলায় কাঠের, স্টিল ও লোহার বিভিন্ন ডিজাইনের আসববাপত্র যেগুলো অনেক সূলভ মূল্যে পাওয়া যায়।
কসমেটিক ও গিফট সামগ্রী
মেলায় বিভন্ন জেলা হতে লোকজন উন্নতমানের কসমেটিক, খেলনা, গিফট সামগ্রী এর দোকান দেয়। সাধারণত শিশু এবং মহিলাদের ভিড় লেগে থাকে। আছে চুড়ি, কানের দুল, মালা, কাজল, মেকাপ বক্স সহ সকল সাজার জিনিস। খেলনার মধ্যে থাকে ব্যাট, বল ভিডিও গেমস ইত্যাদি।
মিষ্টি
পোড়াদহ মেলার অন্যতম আকর্ষণ মিষ্টি। রসগোল্লা, সন্দেশ, জিলাপী, নিমকি, তিলের নাড়ু, খই, শুকনা মিষ্টি। আরও আকর্ষণীয় হল বড় বড় আকারের মিষ্টি। একেকটি মিষ্টি দেড় থেকে দুই কেজি ওজনের হয়ে থাকে।
বিনোদন
থাম্ব|342x342পিক্সেল|সন্ন্যাসতলী মেলা নিত্য প্রয়োজনীয় সামগ্রীর দোকান মেলায় কেনাকাটার পাশাপাশি বিনোদনের ব্যবস্থা থাকে। ছোটদের জন্য নাগড়দোলা, মিনি ট্রেন, ঘোড়ার গাড়ি, সার্কাস ইত্যাদি ও বড়দের জন্য রয়েছে মটর সাইকেল খেলা, যাত্রাপালা, সাংস্কৃতিক অনুষ্ঠান আয়োজন করা হয়।
অরোর গ্যাগনন
মারি-অরোর-লুসিয়েন গ্যাগনন, বা অরোর গগনন (৩১ মে ১৯০৯ - ১২ ফেব্রুয়ারি ১৯২০) একজন কানাডিয়ান মেয়ে, যিনি শিশু নির্যাতনের শিকার ছিলেন। তিনি তার সৎ মা, মারি-অ্যান হাউড ও তার পিতা টলেসফোর গ্যাগননের নির্যাতনের দ্বারা তৈরি ৫২ টি ক্ষত থেকে ক্লান্তি ও রক্তের বিষক্রিয়ায় মারা যান। ল'ইনফ্যান্ট মার্টির এর গল্প (ইংরেজি অনুবাদ: দ্যা চাইল্ড মার্টির) মিডিয়াতে ব্যাপক মনোযোগ পায় এবং অরোরে কুইবেক সমাজতাত্ত্বিক এবং জনপ্রিয় সংস্কৃতির প্রতীক হয়ে ওঠে।
জীবন
গ্যাগন রোমান ক্যাথলিক পরিবারে জন্মগ্রহণ করেছিলেন এবং বেড়ে উঠেছিলেন। তিনি কৃষক টেলসফোর গ্যাগনন এবং তার প্রথম স্ত্রী মারি-অ্যান ক্যারনের পাঁচ সন্তানের মধ্যে দ্বিতীয় ছিলেন, যাকে তিনি ১৯০৬ সালের সেপ্টেম্বরে বিয়ে করেছিলেন। তারা কুইবেক শহরের ফোর্টিয়ারভিল, সেন্ট লরেন্স নদীর দক্ষিণ তীরের ক্যুবেক শহর থেকে একশ কিলোমিটার দক্ষিণ -পশ্চিমে একটি ছোট্ট গ্রাম বাস করত। গ্যাগনসের প্রথম সন্তান, মারি-জিন ১৯০৭ সালের আগস্টে জন্মগ্রহণ করেছিলেন। অরোরের জন্মের পরে দ্রুত লুসিনা, তারপর ১৯১০ সালে জর্জেস-এটিয়েন ও ১৯১৫ সালে জোসেফের জন্ম হয়েছিল।
১৯১৬ সালে, জোসেফের জন্মের কিছুদিন পরেই, মারি-অ্যান ক্যারন যক্ষ্মার জন্য হাসপাতালে ভর্তি হন। ট্যালেসফোরের এক কাকাতো ভাইয়ের বিধবা মারি-অ্যান হাউড শীঘ্রই গ্যাগননের বাড়িতে চলে আসেন এবং বলেছিলেন যে তিনি "বাড়ি ও বাচ্চাদের যত্ন নিতে চান"। তিনি ৩০ বছর বয়সী দুই ছেলে, গারার্ড ও হেনরি-জর্জেসের মা ছিলেন। তিনি কুইবেকের ফোর্টিয়ারভিলের প্রতিবেশী পৌরসভা সেন্ট-সোফি-ডি-ল্যাভার্ডে জন্মগ্রহণ করেছিলেন।
২৩ জানুয়ারি ১৯১৮ সালে মেরি-অ্যান ক্যারন তার অসুস্থতার কারণে বিউপোর্ট অ্যাসাইলেমে মারা যান। যেহেতু টলেসফোর খামার এবং তার সন্তানদের সব নিজের দ্বারা দেখাশোনা করতে পারে না, সে পরের সপ্তাহে একটি ব্যক্তিগত অনুষ্ঠানে মারি-অ্যান হাউডকে বিয়ে করেন।
গ্যাগনন শিশুরা তাদের দাদু-ঠাকুমার সাথে কয়েক মাসের জন্য পার্শ্ববর্তী লেক্লারকভিলে, পৌরসভায় বসবাস করতে গিয়েছিল। তারা ১৯১৯ সালের গ্রীষ্মে শিশুরা তাদের বাবার কাছে ফিরে আসে; তখনই অরোরের অপব্যবহার শুরু হয়। মারি-অ্যান হাউড তার সৎ কন্যাকে শুধুমাত্র শারীরিকভাবে অপব্যবহার করেননি; বেশ কয়েকজন প্রত্যক্ষদর্শী সাক্ষ্য দিয়েছেন যে তিনি একবার ডিটারজেন্ট পান করার কথা বলে অরোরকে বিষ খাওয়ার চেষ্টা করেছিলেন।
অমরেশ রায় চৌধুরী
পণ্ডিত অমরেশ রায় চৌধুরী (জন্ম: ১৮ সেপ্টেম্বর ১৯২৮) উপমহাদেশের একজন নামকরা সঙ্গীত শিল্পী। ক্লাসিক্যাল সঙ্গিত এ অবদানের জন্য তিনি বাংলাদেশ সরকার কর্তৃক একুশে পদকে ভূষিত হন ২০১৬ সালে।
প্রাথমিক জীবন
ফরিদপুর জেলার চৌদ্দরশি গ্রামে ১৯২৮ সালের ১৮ সেপ্টেম্বর জন্মগ্রহণ করেন পণ্ডিত অমরেশ রায় চৌধুরী। ফরিদপুর জেলার সদরপুর উপজেলার বাইশরশির জমিদার রায় বাহাদুর মহেন্দ্র নারায়ন রায় চৌধুরী, তার চার ছেলে অবিনাশ রায় চৌধুরী, ভূপতি রায় চৌধুরী, সুকুমার রায় চৌধুরী, গৌর গোপাল রায় চৌধুরী। তাদের মধ্যে ভূপতি রায় চৌধুরী ও সুকুমার রায় চৌধূরী ছিলেন চিরকুমার। গৌর গোপাল রায় ছিলেন নিঃসন্তান। বড় ছেলে অবিনাশ রায় চৌধুরীর একমাত্র পুত্র অমরেশ রায় চৌধুরী। ১৯৭১ সালের পুর্বেই তিন ভাই মারা যান। ১৯৭২ সালে স্বাধীনতার পর আত্মহত্যা করেন সুকুমার রায় চৌধুরী।
স্বাধীনতার যুদ্ধ চলাকালে অবিনাশ রায়ের একমাত্র পুত্র অমরেশ রায় মা রাজলক্ষ্মী রায় চৌধূরীকে নিয়ে রাজশাহীতে পালিয়ে যান। পরবর্তীতে রাজশাহীতেই তিনি স্থায়ীভাবে বসবাস শুরু করেন। সহধর্মিণী সোনালী রায় চৌধুরী ও দুই ছেলে অভিজিৎ ও অমিত, দুই পুত্রবধু এবং নাতি নাতনিদের নিয়ে তার সংসার জীবন।
কর্মজীবন
তিনি বর্তমানে রাজশাহীর ‘শিল্পাশ্রম ললিতকলা একাডেমি’-তে সঙ্গীতের শিক্ষক হিসেবে কর্মরত আছেন। তিনি নিজেই ‘সঙ্গীতাশ্রম’ নামে একটি সঙ্গীতের প্রতিষ্ঠান প্রতিষ্ঠা করেন।
উল্লেখযোগ্য কাজ
কাজী নজরুল ইসলামের গানগুলির আদি রেকর্ড থেকে আদি সুর উদ্ধার করে তারপর সেগুলোর স্বরলিপি করেছেন তিনি।
মন জেলা
মন জেলা ভারত-এর নাগাল্যান্ড রাজ্যের একটি জেলা৷ এই জেলার সংখ্যাগরিষ্ঠ লোক কোনিয়াক উপজাতির৷
ভৌগোলিক অবস্থান
মন জেলাটি নাগাল্যান্ডের অন্যতম উত্তর সীমান্তে অবস্থিত৷ এই জেলার উত্তরে অরুণাচল প্রদেশ, পশ্চিমে আসাম, পূর্বে মায়ানমার ও দক্ষিণে লংলেং ও টুয়েনসাং জেলা৷ জেলাটির সদরস্থান মন শহর৷
অর্থনীতি
২০০৬ সালে পঞ্চায়তী রাজ মন্ত্রালয় ভারতের মোট ৬৪০ টি জেলার মধ্যে অন্যতম অবহেলিত ২৫০ টি জেলার একটি বলে মন জেলাকে অভিহিত করে৷ ভারত সরকার-এর পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) পুঁজির থেকে সম্পদের আবণ্টন লাভ করা নাগাল্যান্ডের তিনটি জেলার মধ্যে মন অন্যতম৷
জনসংখ্যা
২০১১ সালের জনগণনা অনুসারে মন জেলার মোট জনসংখ্যা ২,৫০,৬৭১ জন৷ জনসংখ্যার দিক থেকে ভারতের মোট ৬৪০ টি জেলার মধ্যে মন জেলার স্থান ৫৮২ তম৷ মন জেলার প্রতি ১০০০ জন পুরুষের বিপরীতে মহিলার সংখ্যা ৮৯৮ জন৷ এই জেলার সাক্ষরতার হার ৫৬.৬%। )
সংস্কৃতি
মন জেলা কোনিয়াক নাগা উপজাতির বসতিস্থল৷ পরম্পরাগতভাবে এই উপজাতির লোকরা দেহ-মুখে টাটু পরিধান করে৷ কোনিয়াকদের মূল উৎসব হল 'আওলেয়াং মনয়ু'৷ এই উৎসব এপ্রিল মাসের প্রথম সপ্তাহে উদ্‌যাপন করা হয়৷
কোনিয়াকদের পরম্পরাগত নেতা হল আং, যা উত্তরাধিকার সূত্রে এই উপাধি লাভ করে৷ প্রতিটি গ্রামে আং জনের বাড়ি সবচেয়ে বড় হয়৷ বাড়ির সম্মুখে সাধারণত জন্তুর হাড় সজ্জিত থাকে৷
কোনিয়াকরা তাদের মুখে এবং শরীরে ট্যাটু আঁকেন। বয়স্ক পুরুষরা শুয়োর শিং দিয়ে তৈরি বড় কানের দুল পরে এবং কেবল একটি কটিযুক্ত পোশাক পরে। কেউ কেউ দাও বা বন্দুক নামে একটি ম্যাচিট বহন করে। বয়স্ক মহিলারা কেবল তাদের কোমরে জড়িয়ে একটি ছোট্ট টুকরো কাপড় পরে থাকেন। তারা তাদের পিঠে বাঁশের ঝুড়ি বহন করে বা তাদের পিঠে বাচ্চাদের কাপড় দিয়ে বেঁধে রাখে। তারা তাদের হাতে বোনা শালগুলিতে দুর্দান্ত নকশা বুনে। উৎসব চলাকালীন, পুরুষরা পালকের সাথে সজ্জিত রঙিন শাল এবং শিরোনাম পরিধান করে এবং দাও বা বর্শা এবং বন্দুকের সাথে নাচ করে / ছন্দবদ্ধভাবে গান করে। তারা "ঝুম" নামে নিয়ন্ত্রিত জ্বালানী দ্বারা বন পরিষ্কার করে পাহাড়ের জমিতে জমিও জমি করে। তারা ধান থেকে তৈরি একটি বাড়িতে ব্রিউড মদ তৈরি করে। কনিয়াকস স্বাধীনতার আগে হেডহান্টার্স করতেন। কিছু ছোট কন্যাক তাদের ঐতিহ্যবাহী জীবনযাপন ছেড়ে আধুনিক রীতিনীতি গ্রহণ করছেন।
পর্যটন
thumb|কোনিয়াক নাগাদের পরম্পরাগত সাজসজ্জা সাংন্যু গ্রাম মুখ্য আং জনের দ্বারা পরিচালিত৷ এই গ্রামে ৮ ফুট উচ্চতার ও ১২ ফুট প্রস্থের একটি ঐতিহাসিক কাঠের প্রতিমূর্তি আছে৷ মূর্তিটিতে মানুষ ও জীব-জন্তুর প্রতিচ্ছবি খোদিত করা আছে৷ ইতিহাস মতে, এই গ্রামের ও আহোম রাজত্বের মধ্যে বন্ধুত্বপূর্ণ সম্পর্ক ছিল৷
এই গ্রাম সদরস্থান মনের কাছের অঞ্চলত অবস্থিত৷ গ্রামটির আং জনের বাড়িটি সর্ববৃহৎ এবং বাড়ির সম্মুখভাগ পূর্বপুরুষ ও তাঁর নিজে নিধন করা শত্রুর কঙ্কালে সজ্জিত৷ কোনিয়াকদের মধ্যে উনিশ শতকের শেষভাগ থেকে মুণ্ড শিকার প্রচলিত ছিল৷
লংবা নাগাল্যান্ডের ভারত-মায়ানমার সীমান্তে অবস্থিত গ্রামসমূহের মধ্যে সর্ববৃহৎ গ্রাম৷ এই গ্রামের মুখ্য আঙের বাড়ির অর্ধেক ভারতে এবং অন্যভাগ মায়ানমারে অবস্থিত৷ অবশ্য সমগ্র গ্রামটি পরিচালনা করে মুখ্য আং জন৷ তিনি কোনিয়াক উপজতির ৬০ টি গ্রামের নেতা৷
এই শহরটির নামের উৎস হল 'নাগা রাণী মরা' (নাগা রানীর সমাধিস্থল)৷
স্গোম-পো-ত্শুল-খ্রিম্স-স্ন্যিং-পো
স্গোম-পো-ত্শুল-খ্রিম্স-স্ন্যিং-পো (১১১৬-১১৬৯) দ্বাদশ শতাব্দীর একজন বিখ্যাত তিব্বতী বৌদ্ধ পণ্ডিত ছিলেন যিনি দ্বাগ্স-ল্হা-স্গাম-পো  নামক বৌদ্ধবিহারের দ্বিতীয় প্রধান ছিলেন।
জন্ম ও পরিবার
স্গোম-পো-ত্শুল-খ্রিম্স-স্ন্যিং-পো ১১১৬ খ্রিষ্টাব্দে গ্ন্যাল-বোং-স্ন্যি নামক স্থানে স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পণ্ডিতের জ্যৈষ্ঠ ভ্রাতা র্গ্যা-বা-সে-রের  ঔরসে ত্শে-ল্চাম  নামক মহিলার গর্ভে প্রথম সন্তান রূপে জন্মগ্রহণ করেন। তার তৃতীয় ভ্রাতা রোগ-ছুং পরবর্তীকালে স্গোম-ছুং-শেস-রাব-ব্যাং-ছুব নামে বিখ্যাত হন।
শিক্ষা
তার দশ বছর বয়সে তার পিতা মাতা তাকে স্গাম-পো-পা-ব্সোদ-নাম্স-রিন-ছেনের নিকটে নিয়ে গেলে তিনি তাকে 'দ্জাম-গ্লিং-গ্রাগ্স-পা নাম দেন। ষোল বছর বয়সে স্গাম-পো-পা-ব্সোদ-নাম্স-রিন-ছেন তাকে দীক্ষা দেন। কুড়ি বছর বয়সে তার নাম রাখা হয় ত্শুল-খ্রিম্স-স্ন্যিং-পো।
আবু নাসের
আবু নাসের একজন বাংলাদেশী ক্রিকেটার । তিনি ৫ ফেব্রুয়ারি ২০১৭ সালে ২০১৭-১৮ ঢাকা প্রিমিয়ার বিভাগ ক্রিকেট লিগে গাজী গ্রুপ ক্রিকেটার্স ক্লাবের হয়ে লিস্ট এ ক্রিকেটে স্থান অর্জন করেছিলেন।
মুহাম্মদ ইবনে আবদুল ওয়াহাব
মুহাম্মদ ইবনে ʿআব্দুল ওয়াহাব নজদি ইবনে সুলাইমান আত-তামীমী (مُحَمَّدُ بنُ عَبْدِ الوَهَّابِ بنِ سُلَيْمَانَ التَّمِيْمِيُّ; ১৭০৩ – ২২ জুন ১৭৯২) ছিলেন মধ্য আরবের নজদ অঞ্চলের একজন ধর্মীয় নেতা, সংস্কারক, পণ্ডিত ও ধর্মতাত্ত্বিক এবং ওয়াহাবি মতবাদ ও আন্দোলনের প্রতিষ্ঠাতা।   তার প্রখ্যাত শিক্ষার্থীদের মধ্যে হুসাইন ইবনে মুহাম্মদ ইবনে আবদ আল-ওয়াহাব, ইব্রাহিম ইবনে মুহাম্মদ ইবনে আবদ আল-ওয়াহাব, 'আবদুর-রহমান বিন হাসান, হাম্মাদ ইবনে নাসির ইবনে মুআমার, হুসাইন আল-ঘননাম এবং আবদুল আজিজ ইবনে মুহাম্মদ ইবনে সৌদ অন্তর্ভুক্ত ছিলেন।
ওয়াহাবি নামটি তাঁর অনুসারীরা ধারণ করে না, বরং সমালোচনার ক্ষেত্রে এটি প্রযুক্ত হয়। ফকীহদের পরিবারে জন্ম নেওয়া ইবনে ʿআব্দুল ওয়াহাবের প্রাথমিক শিক্ষা ইসলামের হাম্বলি মাযহাব অনুযায়ী ফিকহের একটি ন্যায্য প্রমিত পাঠ্যক্রম অধ্যয়নের মাধ্যমে গঠিত হয়েছিল, যা ছিল তাঁর জন্মস্থানের সবচেয়ে প্রভাবশালী মাযহাব। তিনি ঐতিহ্যবাহী ইসলামি আইনের প্রতি কঠোর আনুগত্য প্রচার করেন, মধ্যযুগের তাফসীরের উপর নির্ভরশীলতার পরিবর্তে কুরআন ও হাদিসে সরাসরি প্রত্যাবর্তনের প্রয়োজনীয়তা ঘোষণা করেন এবং প্রত্যেক মুসলিম পুরুষ ও নারীকে নিজে নিজে কুরআন পাঠ ও অধ্যয়নের জোর দাবি জানান।  তিনি তাকলিদের বিরোধিতা করেন এবং ইজতিহাদ প্রয়োগের আহ্বান জানান।  শাস্ত্রীয় সুন্নি ইসলামি ঐতিহ্যে তাঁর প্রাথমিক অপরিণত প্রশিক্ষণ সত্ত্বেও ইবনে ʿআব্দুল ওয়াহাব নজদি ক্রমাগতভাবে বহু জনপ্রিয় সুন্নি অনুশীলন যেমন রিসালাত সুফিজম ওলী-আউলিয়ার মুর্শিদ মাজার জিয়ারত ও আদব সম্মান শ্রদ্ধা ইত্যাদির বিরোধী হয়ে ওঠেন  যেসব ছিল তাঁর মতে বিদআত কিংবা এমনকি শিরক।    তাঁর সমাজ সংস্কারের আহ্বানের মূল ভিত্তি ছিল তওহীদ বিষয়ক তাঁর দৃষ্টিভঙ্গি।  তাঁর শিক্ষাবলি সমসাময়িক বহু প্রসিদ্ধ সুন্নি মুসলিম ওলামা,  তাঁর স্বীয় পিতা ও ভাইও ছিলেন যাদের অন্তর্ভুক্ত,  কর্তৃক খারিজ ও প্রতিরুদ্ধ হওয়া সত্ত্বেও ইবনে ʿআব্দুল ওয়াহাব নজদি মুহাম্মদ বিন সৌদের সঙ্গে একটি ধর্মীয়-রাজনৈতিক চুক্তিতে আবদ্ধ হন। চুক্তি মোতাবেক তিনি বিন সৌদকে প্রথম সৌদি রাষ্ট্র দিরিয়া আমিরাত প্রতিষ্ঠায় সহায়তা করেন এবং তাঁদের দুই পরিবারের মধ্যে একটি রাজবংশীয় জোট ও ক্ষমতা-অংশীদারিত্বের ব্যবস্থা চালু করেন যার ফলে অধুনা সৌদি আরব রাজ্য প্রতিষ্ঠিত হয়। সৌদি আরবের নেতৃস্থানীয় ধর্মীয় পরিবার আল আশ-শাইখের সদস্যরা ইবনে ʿআব্দুল ওয়াহাবের বংশধর এবং ঐতিহাসিকভাবে তারা সৌদি রাষ্ট্রের ওলামা শ্রেণিকে নেতৃত্ব দিয়ে আসছে এবং দেশটির ধর্মীয় প্রতিষ্ঠানগুলোতে আধিপত্য বজায় রেখেছে।
মা ও ছেলে
মা ও ছেলে কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।
এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।
কাহিনী সংক্ষেপ
রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়। মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।
দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।
সঙ্গীত
মা ও ছেলে চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।
পুরস্কার
জাতীয় চলচ্চিত্র পুরস্কার
দিজোঁ ফুটবল কোত দর
দিজোঁ ফুটবল কোত দর (সাধারণত দিজোঁ এফসিও অথবা শুধুমাত্র দিজোঁ নামে পরিচিত) হচ্ছে দিজোঁ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯৯৮ সালে প্রতিষ্ঠিত হয়েছে। দিজোঁ এফসিও তাদের সকল হোম ম্যাচ দিজোঁর স্তাদ গেস্তন জেরারে খেলে থাকে; যার ধারণক্ষমতা হচ্ছে ১৯,৯৫৫। বর্তমানে এই ক্লাবের ম্যানেজারের দায়িত্ব পালন করছেন স্তেফান জোবার এবং সভাপতির দায়িত্ব পালন করছেন অলিভিয়ে দেলকুর। গ্যাবনীয় আক্রমণভাগের খেলোয়াড় ব্রুনো একুয়েলে মাঙ্গা এই ক্লাবের অধিনায়কের দায়িত্ব পালন করছেন।
সিন্ডিকেট (ওয়েব ধারাবাহিক)
সিন্ডিকেট শিহাব শাহীন রচিত ও পরিচালিত বাংলাদেশী অপরাধ থ্রিলার ওয়েব ধারাবাহিক। এটি প্রযোজনা করেন রেদওয়ান রনি। এটি চরকি ওয়েব প্ল্যাটফর্মের অনুষ্ঠান। এতে সাতটি পর্ব রয়েছে। এতে প্রধান চরিত্রে অভিনয় করেছেন আফরান নিশো, নাজিফা তুষি ও তাসনিয়া ফারিণ।
২০২২ সালের ১০ই জুলাই ঈদুল আযহায় ধারাবাহিকটি প্রচারিত হয়। প্রচারের পরপরই ধারাবাহিকটি দর্শকদের প্রশংসা কুড়ায়।
পটভূমি
দিনে দুপুরে ব্যাংকের ছাদ থেকে পড়ে গিয়ে নিহত হয় প্রশ্নবিদ্ধ, রহস্যে ঘেরা, ব্যাংক কর্মকর্তা জিশা। সবাই একে আত্মহত্যা বললেও জিশার প্রেমিক ও সহকর্মী আদনানের ধারণা ঠান্ডা মাথায় খুন করা হয়েছে জিশাকে। আদনান অ্যাসপারগার সিনড্রোমে আক্রান্ত আই টি অফিসার। সে ছুটছে সেই সিন্ডিকেটের পিছনে। তাকে সহযোগিতা করে তার সহকর্মী স্বর্ণা।
সঙ্গীত
ধারাবাহিকটির সুর করেছেন এবং গানের কথা লিখেছেন খৈয়াম সানু সন্ধি। এতে একটি গান রয়েছে, গানে কণ্ঠ দিয়েছেন রেহান রাসুল ও মুশাররাত আঁচল।
সিক্যুয়েল
এই সিরিজের মুক্তির পর ব্যাপক জনপ্রিয়তা পায় ভিলেন অ্যালেন স্বপন চরিত্রটি। তারই ধারাবাহিকতায় নির্মাতা শিহাব শাহীন এর সিক্যুয়েল মাইশেলফ অ্যালেন স্বপন নির্মানের ঘোষণা দেন। তবে সিক্যুয়েল বলা হলেও, এটি হবে প্রিক্যুয়েল। এতে অ্যালেন স্বপনের অর্থ পাচারের হোতা হয়ে উঠার গল্প দেখা যাবে।
ভালোবাসা ভালোবাসা
ভালোবাসা ভালোবাসা একটি বাংলা টেলিভিশন সোপ অপেরা, যা প্রিমিয়ার ৯ই মে ২০১৬ কালার্স বাংলায় প্রচারিত। এটি ব্লু ওয়াটার পিকচার্স  প্রযোজনা করেছেন রুপশা মুখোপাধ্যায় এবং সুজাতিত কর প্রধান চরিত্রে অভিনয় করেছেন।
বারবারা লাভ
বারবারা জোয়ান লাভ (ফেব্রুয়ারি ২৭, ১৯৩৭ - ১৩ নভেম্বর, ২০২২) একজন আমেরিকান নারীবাদী লেখক এবং সম্পাদকের একজন, যারা ১৯৬৩ হতে ১৯৭৫ সময়কালে আমেরিকার আমূল পরিবর্তন করেছেন।   ন্যাশনাল অর্গানাইজেশন ফর উইমেনের সাথে লাভ একটি বিক্ষোভ সংগঠিত করেছিলো এবং বিক্ষোভে অংশ নিয়েছিল এবং তিনি লেসবিয়ান নারীবাদীদের গ্রহণযোগ্যতা উন্নত করতে সংস্থার মধ্যেও কাজ করেছিলেন।
কামাখ্যা
ঐতিহাসিক
কামাখ্যা মন্দিরের ঐতিহাসিক উৎস, যার সাথে দেবী কামাখ্যা জড়িত তা নিশ্চিত নয়। প্রাচীনতম স্তরটি সপ্তম শতাব্দীর বলে মনে হয় এবং একটি মন্দির কমপ্লেক্সের প্রমাণ ১০/১১ শতকের। কালিকা পুরাণ, একই সময়ের দেবী, আসাম এবং মন্দিরের বিস্তৃত বর্ণনা দেয়।
পৌরাণিক
এই স্থানে 'শক্তি' পূজার উৎপত্তি সতীর কিংবদন্তির সাথে জড়িত, যিনি ছিলেন তপস্বী দেবতা শিবের স্ত্রী এবং পৌরাণিক রাজা দক্ষের কন্যা। সতী, শিবকে স্বামী হিসেবে নির্বাচন করলে দক্ষ তার কন্যার স্বামী পছন্দে অসন্তুষ্ট ছিলেন। যখন তিনি সমস্ত দেবতার জন্য একটি মহান যজ্ঞ করেন, তখন তিনি শিব বা সতীকে আমন্ত্রণ জানাননি। মাতা সতী অবশ্য দক্ষের যজ্ঞে গিয়েছিলেন। রাজা দক্ষ ভগবান শিবকে অপমান করেছিলেন, সতী দেবী তার স্বামীর অপমান সহ্য করতে পারেননি এবং তাই তিনি যজ্ঞের আগুনে ঝাঁপিয়ে পড়েন এবং তার দেহ ছেড়ে চলে যান। কারণ তিনি ছিলেন সর্বশক্তিমান মাতৃদেবী, সেই মুহুর্তে দেবী পার্বতী রূপে পুনর্জন্ম লাভের জন্য সতী তার দেহ ত্যাগ করেছিলেন। এদিকে, শিব তার স্ত্রীকে হারিয়ে শোকে ও ক্রোধে আচ্ছন্ন হয়ে পড়েন। তিনি সতীর দেহ তার কাঁধের উপর রেখে স্বর্গ জুড়ে তার তান্ডব (মহাজাগতিক ধ্বংসের নৃত্য) শুরু করেছিলেন এবং দেহটি সম্পূর্ণরূপে পচে না যাওয়া পর্যন্ত থামবেন না বলে প্রতিজ্ঞা করেছিলেন। অন্যান্য দেবতারা, তাদের বিনাশের ভয়ে, শিবকে শান্ত করার জন্য বিষ্ণুকে অনুরোধ করেছিলেন। এইভাবে, শিব যেখানেই নৃত্যরত অবস্থায় ঘুরে বেড়াতেন, বিষ্ণু সেখানেই অনুসরণ করতেন। তিনি সতীর মৃতদেহ ধ্বংস করার জন্য তার অস্ত্র সুদর্শনকে পাঠান। দেবী সতীর শরীরের টুকরো হয়ে পড়ে যেতে লাগলো এবং একটা সময় এলো যখন  বহন করার মতো দেহ শিবের কাছে ছিল না। এটা দেখে শিব মহাতপস্যা করতে বসলেন। নামের মিল থাকা সত্ত্বেও, পণ্ডিতরা সাধারণত বিশ্বাস করেন না যে এই কিংবদন্তিটি সতীদাহ প্রথা বা তার স্বামীর চিতায় স্ত্রীর দেহ স্বেচ্ছায় প্রদানের জন্ম দিয়েছে।
বিভিন্ন পৌরাণিক কাহিনী এবং ঐতিহ্য অনুসারে, সতীর দেহের ৫১ টি টুকরো ভারতীয় উপমহাদেশে ছড়িয়ে ছিটিয়ে রয়েছে। এই স্থানগুলোকে শক্তিপীঠ বলা হয় এবং পীঠগুলোতে বিভিন্ন পীঠাধিষ্ঠাত্রী দেবী রয়েছেন। কথিত হয় যে, কামরূপ("আকাঙ্ক্ষার রূপ") হল সেই অঞ্চল যেখানে দেবী সতীর যোনি (অর্থ "গর্ভ" বা "উৎস") পৃথিবীতে পতিত হয়েছে, এবং কামাখ্যা মন্দিরটি এই জায়গায় নির্মিত হয়েছিল বলে জানা যায়।.
পরিচয়
কামাখ্যাকে কালিকা পুরাণে তান্ত্রিক উপাসনার সবচেয়ে গুরুত্বপূর্ণ দেবী এবং মহামায়া"মহান ইচ্ছাময়ী দেবী", যিনি তার ইচ্ছায় অনেক রূপ ধারণ করেন। ভক্তরা তাকে কামেশ্বরী (" ইচ্ছাময়ী প্রিয় দেবী") বলেও ডাকে এবং তাকে মহা ত্রিপুরা সুন্দরীর রূপ মনে করে, যাকে ষোড়শীও বলা হয়।কালিকা পুরাণ, যোগিনীতন্ত্র এবং কামাখ্যা তন্ত্রে তাকে কালীর রূপ বলে উল্লেখ করা হয়েছে, যার প্রত্যেকটিতে এই শ্লোকের প্রতিধ্বনি রয়েছে: "এটা অবশ্যই সুপরিচিত যে কামাখ্যা সত্যিকার অর্থেই সেই মাতা দেবী কালী ছাড়া আর কেউ নন, যিনি সর্ববিষয়ে জ্ঞানের স্বরূপ।"
দেবী কামাখ্যা মহাবিদ্যার স্বরূপিনী, এই দশমহাবিদ্যার প্রত্যেকেরই পৃথক পৃথক মন্দির রয়েছে আসামের কামাখ্যা মন্দির কমপ্লেক্সে। তিনি দুর্গার সাথে ঘনিষ্ঠভাবে জড়িত এবং তিনি মহাদেবী পার্বতীর বিরাট রূপা নামেও পরিচিত
চারটি আদি শক্তি পীঠ
কালিকা পুরাণ সহ অন্যান্য মহান পৌরাণিক গ্রন্থ এবং বিভিন্ন তন্ত্রে চারটি প্রধান শক্তিপীঠকে আদি শক্তি পীঠ হিসাবে স্বীকৃতি দেয়। যেমন: দেবী সতীর দেহের পদখণ্ড থেকে বিমলা যা জগন্নাথ মন্দিরের অভ্যন্তরে, পুরী, ওড়িশাতে, স্তনখণ্ড (স্তন) থেকে (তারা তারিণী), ব্রহ্মপুর, ওড়িশার কাছে, যোনিখণ্ড থেকে (কামাখ্যা) যা আসামের গুয়াহাটিতে, এবং মুখখণ্ড থেকে দক্ষিণা কালী, যা পশ্চিমবঙ্গের কলকাতার কালীঘাট এ উৎপন্ন হয়েছে। কালিকা পুরাণের (অষ্টশক্তি) একটি শ্লোকে স্পষ্টভাবে উল্লেখিত হয়েছে:
স্তনখন্ডঞ্চ তারিণী (তারা তারিণী),
কামাখ্যা যোনিখন্ডঞ্চ,
মুখখন্ডঞ্চ কালিকা (কালী)
অঙ্গ প্রত্যঙ্গ সঙ্গেনা
বিষ্ণুচক্র ক্ষতেনচ।...."
অর্থাৎ শরীরের বিভিন্ন অংশ থেকে স্থানোৎপত্তি,
বিমলা পদখন্ড পুরী, ওড়িশা
কামাখ্যা যোনিখণ্ড গুয়াহাটি, আসাম
দক্ষিণা কালিকা মুখখন্ড কালীঘাট কলকাতা।
কামাখ্যা মন্দির কমপ্লেক্সে দশমহাবিদ্যার সাধারণ পূজা মন্ত্রগুলো দেবী কামাখ্যার সাথে একটি ঘনিষ্ঠ পরিচয় প্রকাশ করে। এর মধ্যে বেশ কয়েকজন দেবীকে কামাখ্যার রূপ হিসাবে স্পষ্টভাবে পূজা করা হয়। দেবী কামাখ্যার অষ্টশক্তি বা আটটি অবতার হল গুপ্তকামা, শ্রীকামা, বিন্ধ্যবাসিনী, কোটিশ্বরী, বনদুর্গা, পদদুর্গা, দুর্গেশ্বরী এবং ভুবনেশ্বরী।
কিংবদন্তি
একবার কামুক নরকাসুর, দেবী কামাখ্যাকে বিয়ে করতে চাইল। নরকাসুরের প্রস্তাবে, দেবী কৌতুকপূর্ণভাবে তাকে একটি শর্ত দেন যে, সে যদি ভোরের ইঙ্গিত দেওয়ার জন্য মোরগ ডাকার আগে এক রাতের মধ্যে নীলাচল পাহাড়ের নিচ থেকে মন্দির পর্যন্ত একটি সিঁড়ি তৈরি করতে সমর্থ হয় তবে দেবী অবশ্যই তাকে বিয়ে করবেন। নরক দেবী প্রদত্ত শর্তে রাজি হলো এবং এই বিশাল কাজটি করার জন্য তার সর্বশক্তি দিয়ে চেষ্টা করল। ভোর হওয়ার আগেই সে প্রায় কাজটি শেষ করছিল। এমন সময়ে দেবী কামাখ্যা নরকাসুরের সাথে মায়া করলেন। দেবী ভোরের আভাস দেওয়ার জন্য একটি মোরগের শ্বাসরোধ করে ছেড়ে দিলে অসময়ে মোরগটি ডেকে ওঠে। দেবীর কৌশলে প্রতারিত হয়েও নরক ভাবল- এটি একটি নিরর্থক কাজ এবং কাজটির অর্ধেক করে ছেড়ে দিল। বর্তমানে, জায়গাটি দাররাং জেলায় অবস্থিত কুকুরাকাটা নামে পরিচিত। অসম্পূর্ণ সিঁড়িটি মেখেলাউজা পথ নামে পরিচিত।
দেবগণের কৌশলে পরাজিত হয়ে, নরকাসুর নিজের অতুলনীয় পরাক্রমে পৃথিবীর সমস্ত রাজ্যকে নিজের অধীনে নিয়ে আসে। তারপর স্বর্গলোকের দিকে দৃষ্টি দিল। বিষ্ণুপুত্র নরকাসুর স্বর্গ আক্রমন করল। ফলে পরাক্রমশালী ইন্দ্রও তার কাছে পরাজিত হয়ে স্বর্গ থেকে পালিয়ে গেল। নরকাসুর স্বর্গ ও পৃথিবী উভয়েরই অধিপতি হলো। স্বর্গ বিজয়ের প্রতীক হিসেবে সে দেবমাতা দেবী অদিতির কানের দুল ছিনিয়ে নিল এবং তার কিছু অঞ্চল দখল করেছিল, সেই সাথে ১৬,০০০ নারীকে তার দানবীয় ক্রমবর্ধমান কামলালসা মেটানোর জন্য যৌনদাসী হিসেবে বন্দী করেছিল ।
ইন্দ্রের নেতৃত্বে সমস্ত দেবতারা নরকাসুর থেকে তাদের উদ্ধার করার জন্য বিষ্ণুর কাছে গিয়েছিলেন। বিষ্ণু তাদের প্রতিশ্রুতি দিয়েছিলেন যে, তিনি পৃথিবীতে কৃষ্ণরূপে অবতীর্ণ হবেন এবং নরকাসুরের বিরুদ্ধে ব্যবস্থা নিবেন।
পৃথিবী মাতার বর অনুসারে, নরকাসুরকে দীর্ঘদিন পৃথিবীতে রাজত্ব উপভোগ করার সুযোগ দেওয়া হয়েছিল। অবশেষে বিষ্ণু কৃষ্ণরূপে জন্মগ্রহণ করেন। অদিতি, কৃষ্ণের স্ত্রী সত্যভামার আত্মীয় ছিলেন। অন্যদিকে, কথিত আছে সত্যভামা হলেন ভুদেবীর অবতার - নরকাসুরের মা।অদিতি সাহায্যের জন্য সত্যভামার কাছে এসেছিলেন। নরকাসুরের বিরুদ্ধে যুদ্ধের জন্য সত্যভামা ভগবান শ্রীকৃষ্ণের সাথে গেলেন। দেবতা ও অদিতির কাছে প্রদত্ত বর অনুসারে, শ্রীকৃষ্ণ স্ত্রী সত্যভামার সাথে গরুড় বাহনে চড়ে নরকাসুরের দুর্ভেদ্য দুর্গ আক্রমণ করলেন। ভগবান শ্রীকৃষ্ণ নরকাসুরের ১১ অক্ষৌহিনী সেনাবাহিনীর বিরুদ্ধে নারায়ণাস্ত্র এবং আগ্নেয়াস্ত্র ব্যবহার করেছিলেন।প্রচণ্ড যুদ্ধ হয়। নরকাসুরের ১১ অক্ষৌহিনী সৈন্যের সাথে প্রবল যুদ্ধে ভগবান শ্রীকৃষ্ণ সকল সৈন্যকে বিনাশ করলেন। পরবর্তীতে ভগবান শ্রীকৃষ্ণ, নরকাসুরের সেনাপতি মুরাকে হত্যা করেছিলেন। তাই শ্রীকৃষ্ণকে 'মুরারি' (মুরার হত্যাকারী) বলা হয়।
নরকাসুরের সাথে ভগবান শ্রীকৃষ্ণের ভয়ংকর যুদ্ধ আরম্ভ হল। নরকাসুর বেশ কিছু দিব্য অস্ত্র প্রয়োগ করে শ্রীকৃষ্ণের উপর। কিন্তু শ্রীকৃষ্ণ সহজেই সেই সমস্ত অস্ত্রকে নিষ্ক্রিয় করেছিলেন। নরকাসুর যখন ত্রিশুল দিয়ে ভগবান শ্রীকৃষ্ণকে হত্যা করার চেষ্টা করছিলেন, তখন তিনি কামাখ্যা দেবীকে শ্রীকৃষ্ণের পাশে দাঁড়িয়ে থাকতে দেখেন। অবশেষে, ভগবান শ্রীকৃষ্ণ তাঁর সুদর্শন চক্র দিয়ে নরকাসুরের শিরচ্ছেদ করেন। কথিত হয়, দেবী কামাখ্যার তৈরি মায়া প্রভাবে এসব কিছু ঘটেছে এবং নরকাসুরের বিনাশ হয়।
মৃত্যুর আগে নরকাসুর, দেবী সত্যভামার কাছ থেকে একটি বর প্রাথনা করে যে, সবাই তার মৃত্যুকে রঙিন আলো জ্বালিয়ে উদযাপন করে। তাই এই দিনটিকে দীপাবলির আগের দিন 'নরক চতুর্দশী' হিসেবে পালন করা হয়। এটি আমাদের দেখায় যে ভগবান শ্রীকৃষ্ণ কত মহৎ এবং চির-ক্ষমাশীল! নরকাসুরের উপর শ্রীকৃষ্ণ এবং সত্যভামা বিজয়লাভের পর, দানবরাজ নরকাসুর কর্তৃক বন্দীকৃত নারীদেরকে মুক্ত করেন এবং দেবমাতা অদিতি তাঁর সম্মান ফিরে পেয়েছিলেন। কিন্তু ঐসব নারী তাদের আত্মমর্যাদা পুনরুদ্ধারের জন্য ভগবান শ্রীকৃষ্ণকে বিবাহ করতে কাতর প্রার্থনা করে, কারণ, সমাজ তাদেরকে নরকাসুরের দাস হিসেবে দেখবে। তাদের মধ্যে প্রধানকে কখনও কখনও রোহিণী বলা হয়। তখন তাদের কাতর প্রার্থনায় এবং সব নারীর মর্যাদা রক্ষা করার জন্য শ্রীকৃষ্ণ তাদের পত্নী হিসাবে গ্রহণ করেছিলেন। বিয়ের পর তারা সবাই দ্বারকায় থাকতেন।
আইকনোগ্রাফি
হিন্দু ধর্মগ্রন্থ কালিকা পুরাণে কামাখ্যার মূর্তিটির উল্লেখ আছে। তার বারোটি হাত এবং বিভিন্ন রঙের ছয়টি মাথা রয়েছে: সাদা, লাল, হলুদ, সবুজ, কালো এবং রঙিন। প্রতিটি মাথার একটি তৃতীয় চোখ আছে। তিনি ঐশ্বর্যময় গয়না এবং লাল জবা ফুলের মালা পড়েন। তিনি প্রতিটি দশ হাতে পদ্ম, ত্রিশূল, তলোয়ার, ঘণ্টা, চাকতি, ধনুক, তীর, দল বা রাজদণ্ড, গড এবং ঢাল ধারণ করেন। তার বাকি দুটি হাত একটিতে সোনার বাটি বা খুলি, আর অন্যটিতে অভয়। তিনি একটি রক্ত পদ্মের উপর উপবিষ্ট, সরাসরি শিবের উপরে, যিনি সিংহের উপরে শুয়ে আছেন। বিষ্ণু নরসিংহ রুপে, ব্রক্ষা পদ্ম রূপে, এবং শিব শব রূপে দেবীর আসন হযেছেন।
তার উভয় পাশে ব্রহ্মা এবং বিষ্ণু বসে আছেন, যারা প্রত্যেকে পদ্মের উপর উপবিষ্ট।
ফাউদ বাক্কাস
শেখ ফাউদ আহামুল ফাসিয়েল বাক্কাস (Faoud Bacchus; জন্ম: ৩১ জানুয়ারি, ১৯৫৪) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার ও কোচ। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। ১৯৭৮ থেকে ১৯৮৩ সময়কালে সংক্ষিপ্ত সময়ের জন্যে ওয়েস্ট ইন্ডিজে পক্ষে আন্তর্জাতিক ক্রিকেটে প্রতিনিধিত্ব করেছেন।
দলে তিনি মূলতঃ ডানহাতি ব্যাটসম্যান ছিলেন। পাশাপাশি মিডিয়াম-পেস বোলিংয়ে পারদর্শী। এছাড়াও মার্কিন যুক্তরাষ্ট্র ক্রিকেট দলে খেলেছেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ডেমেরারা ও গায়ানা এবং দক্ষিণ আফ্রিকান ক্রিকেটে ওয়েস্টার্ন প্রভিন্স, বর্ডার ও ইম্পালাস দলে প্রতিনিধিত্ব করেছেন ফাউদ বাক্কাস।
খেলোয়াড়ী জীবন
২৪ বছর বয়সে ১৫ এপ্রিল, ১৯৭৮ তারিখে ওয়েস্ট ইন্ডিজের পক্ষে তার টেস্ট অভিষেক ঘটে। ১৯৭৭-৭৮ মৌসুমে দলের প্রতিপক্ষ ছিল অস্ট্রেলিয়া। তবে ১৯৭৮-৭৯ মৌসুমে ভারতের বিপক্ষে তিনি উল্লেখযোগ্য সফলতা লাভ করেন। দ্বিতীয় টেস্টে ৯৬ ও ৬ষ্ঠ টেস্টে নিজস্ব সর্বোচ্চ ও একমাত্র সেঞ্চুরি (২৫০) করেন। কিন্তু পরবর্তী ১৯ টেস্টে তার গড় রান ছিল মাত্র ২৬.০৬। তন্মধ্যে ৭বার শূন্য রান পেয়েছেন। ফলশ্রুতিতে ১৯৮১-৮২ মৌসুমে অস্ট্রেলিয়া সফর থেকে বাদ পড়েন।
১৯৭৭ থেকে ১৯৮৩ সময়কালে ওয়েস্ট ইন্ডিজের পক্ষে ২৯টি একদিনের আন্তর্জাতিকে অংশ নেন। ২৬.৬০ গড়ে সর্বোচ্চ রান তোলেন ৮০। তাসত্ত্বেও, দুইবার ম্যান অব দ্য ম্যাচের পুরস্কার পেয়েছেন। ১৯৮৩ সালের ক্রিকেট বিশ্বকাপের সদস্য থাকা অবস্থায় রানার্স-আপ হয় তার দল।
যুক্তরাষ্ট্রে অভিবাসন
পরবর্তীতে মার্কিন যুক্তরাষ্ট্রে চলে যান ও মার্কিন দলে অধিনায়কত্ব করেন। ১৯৯৭ ও ২০০১ সালের আইসিসি ট্রফি প্রতিযোগিতায় অংশ নেন তিনি।
ম্যাট প্রায়র
ম্যাথু জেমস প্রায়র (জন্ম: ২৬ ফেব্রুয়ারি, ১৯৮২) হলেন সাবেক ইংরেজ ক্রিকেটার। তিনি ইংল্যান্ড ক্রিকেট দলে টেস্ট এবং সাসেক্স কাউন্টি ক্রিকেট ক্লাবের হয়ে ঘরোয়া ক্রিকেট খেলেছেন। তিনি একজন উইকেট-রক্ষক এবং একজন ডান-হাতি আক্রমণাত্মক ব্যাটসম্যান হিসেবে ওয়ানডেতে ক্রিকেটে ব্যাটিংয়ে করে থাকেন। প্রিয়র তার আন্তর্জাতিক টেস্ট অভিষেক ম্যাচে ১২৬ রান করেন এবং ২০০৭ সালের প্রথম দিকে তার আত্মপ্রকাশ ম্যাচে একটি শতক করা প্রথম ইংরেজ উইকেটরক্ষক এর মর্যাদা লাভ করেন। শ্রীলঙ্কা সফরে ব্যাটিংয়ে সফল হওয়া সত্ত্বেও এবং তিনি ২০০৮ সালের নিউজিল্যান্ড সফরের দল থেকে বাদ পড়েছিলেন। তিনি দক্ষিণ আফ্রিকার বিপক্ষে ২০০৮ সালের সিরিজের জন্য পুনরায় ফিরে আসেন এবং ২০০৯ সাল পর্যন্ত অপরিবর্তিত রাখা হয় যেখানে তিনি লেস সুপারকে পিছনে ফেলে দ্বিতীয় দ্রুততম ১,০০০ টেস্ট রান ইংল্যান্ডের উইকেট-রক্ষক হয়ে ওঠেন।
ব্রজ বিহারী বড়ুয়া
ব্রজ বিহারী বড়ুয়া (Braja Bihari Barua)  (জন্ম:৩রা মার্চ,১৯৩৫-মৃত্যু:১২ই এপ্রিল ২০১৪) ছিলেন বাংলাদেশের একজন রাজনীতিবিদ, আধ্যাত্মিক সাধক, কবিরাজ, সমাজসেবী এবং মুক্তিযুদ্ধের সংগঠক। তিনি ১৯৭১ সালের স্বাধীনতা যুদ্ধে ১নং সেক্টর এর অধীনে যুদ্ধ করেন।
প্রাথমিক জীবন
তিনি ১৯৭০ সালে লিলি বড়ুয়াকে বিয়ে করেন এবং তাদের ২ ছেলে ও তিন মেয়ে রয়েছে।
হাসানহাটি বড় ধোপাদি এবাদৎ আলী মাধ্যমিক বিদ্যালয়
হাসানহাটি বড় ধোপাদি এবাদৎ আলী মাধ্যমিক বিদ্যালয় বাংলাদেশের দক্ষিণাঞ্চলের খুলনা বিভাগের ঝিনাইদহ জেলার, কালীগঞ্জ উপজেলার, হাসানহাটি গ্রামে অবস্থিত একটি মাধ্যমিক বিদ্যালয়। প্রতিষ্ঠা কালিন সময় এটি হাসানহাটি বড় ধোপাদি এবাদৎ আলী মাধ্যমিক বিদ্যালয নামে পরিচিত ছিলো। বর্তমানে মাধ্যমিকরও বিষয়ে পাঠ দান করা হয়। বর্তমানে এখানে প্রায় ৪০০ শিক্ষার্থী রয়েছে।
স্কুলের জনপ্রিয়তা
এই স্কুলের সাবেক প্রধান শিক্ষক জনাব শফিকুল স্যারের সময় এই প্রতিষ্ঠান অনেক জনপ্রিয়তা লাভ করে|
কিরন্দুল
কিরনদুল (Kirandul) ভারতের ছত্তিসগড় রাজ্যের দান্তেওয়াদা জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে কিরনদুল শহরের জনসংখ্যা হল ১৯,০৫৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কিরনদুল এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
বরাট ইউনিয়ন
বরাট ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন। রাজবাড়ী জেলা সদর থেকে প্রায় ১৫ কিলোমিটার পূর্বে পাঁচুরিয়া রেলওয়ে ষ্টেশনের উত্তরের একতলা ভবন বিশিষ্ট এই ইউনিয়ন পরিষদের অবস্থান।
আয়তন ও জনসংখ্যা
গ্রামের সংখ্যা: ১৭টি মৌজার সংখ্যা: ১৭টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ১৯,১৪৮ জন।
শিক্ষা
সাক্ষরতার হার: ৩৭.৭১। শিক্ষা প্রতিষ্ঠান:
শ্রীলঙ্কার কেন্দ্রীয় ব্যাংক
শ্রীলঙ্কার কেন্দ্রীয় ব্যাংক (ශ්‍රී ලංකා මහ බැංකුව; উচ্চারণ: শ্রীলঙ্কা মহা ব্যাংকোয়া) হলো শ্রীলঙ্কার আর্থিক কর্তৃপক্ষ এবং দেশটির আর্থিক খাতের শীর্ষ সংস্থা। এটি ১৯৪৯ সালের অর্থ আইন নং-৫৮-এর অধীনে ১৯৫০ সালে প্রতিষ্ঠিত হয়, যা একটি আধা-স্বায়ত্তশাসিত সংস্থা এবং ২০০২ সালের ডিসেম্বরে বিধানাবলী সংশোধনের পর এটি সরকার কর্তৃক গঠিত পাঁচ সদস্যের আর্থিক পর্যালোচনা বোর্ড কর্তৃক নিয়ন্ত্রিত হয় যাতে সভাপতি হিসাবে থাকেন গভর্নর এবং সদস্য হিসাবে যুক্ত থাকেন অর্থ ও পরিকল্পনা মন্ত্রণালয়ের সচিব এবং অর্থমন্ত্রীর সুপারিশক্রমে সাংবিধানিক পরিষদের সম্মতির মাধ্যমে শ্রীলঙ্কার রাষ্ট্রপতি কর্তৃক নিযুক্ত অপর আরও তিন জন সদস্য।
ইতিহাস
স্বাধীনতা লাভের দুই বছর পর ১৯৫০ সালে শ্রীলঙ্কার কেন্দ্রীয় ব্যাংকটি প্রতিষ্ঠিত হয়। শ্রীলঙ্কার কেন্দ্রীয় ব্যাংকের প্রতিষ্ঠাতা গভর্নর ছিলেন জন এক্সটা এবং তখন অর্থমন্ত্রী হিসাবে দায়িত্বপালনরত ছিলেন জে. আর. জয়বর্ধনে। এটি ব্যাংকটির সাবেক নাম সিলোনের কেন্দ্রীয় ব্যাংক হিসাবে মুদ্রা বোর্ডের পরিবর্তে প্রতিষ্ঠিত হয়েছিল যেটি তখন দেশে মুদ্রা প্রচলন ও ছাপানো কাজে নিয়োজিত ছিল। এটি এশিয়ান ক্লিয়ারিং ইউনিয়ন এর সদস্য।
ব্যাংকটি শ্রীলঙ্কার মুদ্রানীতি পরিচালনা করার জন্য দায়িত্বপ্রাপ্ত এবং আর্থিক ব্যবস্থা খাতের উপর ব্যাপক তত্ত্বাবধান করার ক্ষমতাও রয়েছে এর।
ব্যাংকটি সেদেশে আর্থিক নীতিগুলো উন্নয়নের সাথে জড়িত এবং আর্থিক নীতিমালা উন্নয়নকারী সংগঠন Alliance for Financial Inclusion (AFI)-এর সদস্য।
শ্রীলঙ্কার উত্পাদনশীল সম্পদগুলির উন্নয়নে উৎসাহিত ও প্রচারণার জন্য শ্রীলঙ্কার কেন্দ্রীয় ব্যাংক অর্থনৈতিক ও মূল্যমানের স্থিতিশীলতা এবং আর্থিক ব্যবস্থার স্থিতিশীলতা নিশ্চিত করতে কার্যক্রম পরিচালনা করে থাকে। এছাড়াও মুদ্রা প্রচলন, ছাপানো এবং ব্যবস্থাপনার জন্যও এটি দায়বদ্ধ।
পরিচালনা ও ব্যবস্থাপনা
শ্রীলঙ্কার কেন্দ্রীয় ব্যাংকের গভর্নর এই প্রতিষ্ঠানটির প্রধান নির্বাহী কর্মকর্তা হিসাবে দায়িত্ব পালন করেন। গভর্নর, দুইজন ডেপুটি গভর্নর এবং বিভিন্ন সহকারী গভর্নরগণ ও বিভাগীয় প্রধানগণ মিলে শ্রীলঙ্কার কেন্দ্রীয় ব্যাংকের ঊর্ধ্বতন ব্যবস্থাপনা পরিষদ গঠন করেন। কার্যকরীভাবে কেন্দ্রীয় ব্যাংকে বর্তমানে একজন পরিচালক (বা সমমানের পদবীধারীর অধীনে) ২৭টি বিভাগ রয়েছে যাদের মধ্যে কেবল ব্যবস্থাপনা নিরীক্ষা বিভাগের পরিচালক ছাড়া সকলেই একজন সহকারী গভর্নরের মাধ্যমে গভর্নর বা ডেপুটি গভর্নরের নিকট প্রতিবেদন দাখিল করেন; কেবল ব্যবস্থাপনা নিরীক্ষা বিভাগের পরিচালক গভর্নরের নিকট সরাসরি প্রতিবেদন দাখিল করেন।
নয়ালাভাঙ্গা ইউনিয়ন
নয়ালাভাঙ্গা ইউনিয়ন বাংলাদেশের চাঁপাইনবাবগঞ্জ জেলার অধীনে শিবগঞ্জ উপজেলার একটি প্রশাসনিক এলাকা।
অর্থনীতি
এই ইউনিয়নের অধিকাংশ ভূখণ্ড আম বাগান দ্বারা পরিপূর্ণ। ৬নং ওয়ার্ডের হরিনগর গ্রামের রেশম তাঁত শিল্প অদ্যাবধি স্বানামে খ্যাত।
জনসংখ্যা
এই ইউনিয়নের জনসংখ্যা প্রায় ৪২,০০০ ।
ঘূর্ণিঝড় মাতমো-বুলবুল
অতি তীব্র ঘূর্ণিঝড় বুলবুল একটি ক্রান্তীয় ঘূর্ণিঝড়, যা ভারতের পশ্চিমবঙ্গ রাজ্য উপকূলে এবং বাংলাদেশের দক্ষিণ-পশ্চিম উপকূলে শ্রেণি-৩ হারিকেনের সমতুল্য তীব্রতায় আঘাত করে এবং এটি বাংলাদেশের জন্য বন্যা এবং ঝড়ের তীব্র ঝুঁকির সৃষ্টি করেছিল। নভেম্বরের গোড়ার দিকে দক্ষিণ বঙ্গোপসাগর জুড়ে তীব্র ঘূর্ণিঝড় ক্রান্তীয় ঝড় মাতমের অবশিষ্টাংশ থেকে উদ্ভূত বুলবুল আস্তে আস্তে অতি তীব্র ঘূর্ণিঝড় হিসাবে তীব্র হয়ে ওঠে। এটি দক্ষিণ-পূর্ব এশিয়ার ভূমিভাগ অতিক্রম করে আন্দামান সাগরে পুনজূন্ম নেওয়া এখন পর্যন্ত চতুর্থ গ্রীষ্মমণ্ডলীয় ঘূর্ণিঝড়। তদতিরিক্ত, এটি হারিকেন ঝড়ের সমতুল্য শক্তি তৈরি করা দ্বিতীয় ঘূর্ণিঝড়। এর পূর্বে এমন ঝড় দেখা গিয়েছিল সর্বশেষ ১৯৬০ সালে।
নামকরণ
আরব সাগর ও বঙ্গোপসাগর তীরবর্তী রাষ্ট্রগুলো নিয়ে গঠিত ইকোনমিক অ্যান্ড সোশ্যাল কাউন্সিল ফর এশিয়া অ্যান্ড প্যাসিফিক (এসক্যাপ) এর ৮ সদস্যের প্যানেল সকলের সম্মতির ভিত্তিতে নতুন ঘূর্ণিঝড়ের নাম বছরের শুরুতেই নির্ধারণ করে থাকে। সে মতে ঘূর্ণিঝড় বুলবুলের নামকরণ প্রস্তাব করে পাকিস্তান।
উৎপত্তি
উত্তর আন্দামান সাগরে ঘূর্ণিঝড়ের বুলবুলের উৎপত্তি ঘটে। ৫ নভেম্বর প্রথমে নিম্নচাপ সৃষ্টি হয়, যা পরদিন অর্থাৎ ৬ তারিখ গভীর নিম্নচাপ এবং ৭ নভেম্বর দুপুরে নিম্নচাপ শক্তিশালী হয়ে ঘূর্ণিঝড়ে পরিণত হয়। ঐদিন রাতেই এটি শক্তিশালী ঘূর্ণিঝড়ে রূপ নেয়।
গতিপথ
নিরক্ষীয় ঝড় মত্ম ১৮০০ কিলোমিটার পথ পাড়ি দিয়ে পুনঃশক্তি অর্জন। এটা একটি অস্বাভাবিক ঘটনা৷ ২৪ অক্টোবর ফিলিপাইন সাগরে মত্ম গঠিত হয়। ফিলিপাইন সাগরকে ঘূর্ণিঝড়ের আতুরঘর বলা হয়।
পশ্চিমবঙ্গ
thumb|right| ভারতের [[পশ্চিমবঙ্গ রাজ্যে ঘূর্ণিঝড় বুলবুলের পথ মানচিত্র]]
সন্ধ্যা ৬.৩০-র দিকে বুলবুল পশ্চিমবঙ্গের সুন্দরবনের পশ্চিম প্রান্তে ফ্রেজারগঞ্জ-সাগরদ্বীপ হয়ে বঙ্গোপসাগর থেকে ভূখণ্ডে প্রবেশ করে। ভূমিভাগে প্রবেশে সময় ভারী বর্ষণ'সহ বাতাসের গতিবেগ ছিল ঘণ্টায় ১৩৫-১৪০ কিলোমিটার। দক্ষিণ ২৪ পরগনা ও উত্তর ২৪ পরগনা জেলার বিস্তীর্ণ এলাকায় শুধু ঝড়ের ফলে ক্ষতিগ্রস্ত হয়। ঝড়ের ফলে বহু গাছ উড়রে ও ভেঙে পড়ে। গাছ পড়ে রাস্তায় যানবাহন চলাচল বন্ধ হয়ে যায়। বহু বাড়ি ও বিদ্যুতের খুঁটি ভেঙে পড়ে পূর্ব মেদিনীপুর, দক্ষিণ ২৪ পরগনা ও উত্তর ২৪ পরগনা জেলায়। বৃষ্টির জলে ধান ও সবজি চাষের খেত নষ্ট হয়। ঝড়বিধ্বস্ত এলাকায় ৬৬ টি বিদ্যুতের সাবস্টেশন বিগড়ে যায়। তার মধ্যে ৩০টি মেরামত করা হয় দ্রুত। প্রায় ২,০০০ টি মোবাইল টাওয়ার ক্ষতিগ্রস্ত। টেলিকম সংস্থাগুলির দাবি, হাজারখানেক টাওয়ার সারানো হয় দ্রুততার সঙ্গে। মারা গিয়েছে বেশ কিছু গবাদি পশু। দক্ষিণ ২৪ পরগনার কয়েকটি নদীবাঁধের ক্ষতিগ্রস্ত হয়। বুলবুলের দাপটে উত্তর ২৪ পরগনায় সব থেকে বেশি ক্ষতিগ্রস্ত হয় হিঙ্গলগঞ্জ, দুই সন্দেশখালি, হাসনাবাদ ও বসিরহাট-১ ব্লক। পূর্ব মেদিনীপুর জেলাও ঝড়ের ফলে ক্ষতিগ্রস্ত হয়। ঝড়ের জন্য কাঁথি, রামনগর, খেজুরি ও নন্দীগ্রামে ব্যাপক ক্ষয়ক্ষতি হয়। শনিবার সকালেই বাংলাদেশে ঢুকে ক্রমশ শক্তি খোয়াতে খোয়াতে গভীর নিম্নচাপে পরিণত হয়েছে বুলবুল। ঘূর্ণিঝড় বুলবুলের ফলে নামখানায় হাতানিয়া দোয়ানিয়া নদীতে দুটি জেটি ভেঙে পড়ে। এই ঝড়ের ফলে পশ্চিমবঙ্গে ১১ জন মৃত্যু ঘটে। এই মধ্যে উত্তর ২৪ পরগনায় ৫ জন, দক্ষিণ ২৪ পরগনায় ২ জন, কলকাতাতে ১ জন এবং পূর্ব মেদিনীপুরে ৩ জন নিহত হন। রাজ্য সরকার ও স্থানীয় সূত্রে জানাযায় রাজ্যের ৬০ হাজার বাড়ি ও ৪.৬৫ লাখ মানুষ ক্ষতিগ্রস্ত। কলকাতা বিমানবন্দরের কার্যক্রম ১২ ঘণ্টার জন্যে বন্ধ ঘোষণা করা হয়। ঝড়ের জন্য কলকাতা বন্দর ও হলদিয়া বন্দরে জাহাজ চলাচল বন্ধ রাখা হয়। এছাড়া জাতীয় জলপথ ১, জাতীয় জলপথ ৯৭-এ (সুন্দরবন জলপথ) পণ্যবাহী ও যাত্রীবাহী সকল জলযান চলাচল বন্ধ রাখা হয়। কলকাতার দুই ব্যস্ত রেল স্টেশন হাওড়া জংশন  এবং শিয়ালদহ জংশন থেকে সকল ট্রেন চলাচল কয়েক ঘণ্টা বন্ধ থাকে।
দক্ষিণ ২৪ পরগনা ও উত্তর ২৪ পরগনা জেলা কলকাতাসহ আশপাশের শহর অঞ্চলের সবজির বড় জোগানদার। পশ্চিমবঙ্গ কৃষি দফতর সূত্রে জানা যায়, উত্তর ২৪ পরগনায় ১ লক্ষ ৪৩ হাজার ৭৬৮ হেক্টর জমির ফসল নষ্ট হয়। ধান-সবজির সঙ্গে ব্যাপক ক্ষতি হয় পেঁপে গাছেরও। জেলায় ক্ষতিগ্রস্ত চাষির সংখ্যা প্রায় আড়াই লক্ষ। দক্ষিণ ২৪ পরগনার ভাঙড়, ক্যানিং, বাসন্তী, গোসাবা, জয়নগর, কুলতলি-সহ বিস্তীর্ণ এলাকা থেকে বাঁধাকপি, ফুলকপি, পালং, ক্যাপসিকাম বাইরে রফতানি শুরু হয়েছিল। চাষিরা ভাল দামও পাচ্ছিলেন। কিন্তু ঝড়ের দাপটের সঙ্গে ব্যাপক বৃষ্টিতে আনাজের জমি জলের তলায় চলে গিয়েছে। কাকদ্বীপ, নামখানা ব্লক এলাকায় ৬০ শতাংশ পান বরজ নষ্ট হয়েছে বলে কৃষি দফতর জানায়।
হুগলি জেলায় ১ লক্ষ ৮০ হাজার হেক্টর জমিতে আমন ধান  চাষ হয়। দু’দিনের বৃষ্টি আমন ধানের জমি নষ্ট হয়। জেলা হাওড়ায় ধান  চাষ  হয়েছিল ৫৫ হাজার হেক্টর জমিতে। কৃষিকর্তারা জাননান, ঝড়-বৃষ্টিতে হুগলির চারটি মহকুমার অধিকাংশ চাষিরই ধান ও সবজির জমি ক্ষতিগ্রস্ত হয়। বৃষ্টির জন্য পূর্ব মেদিনীপুর জেলার চাষের জমিতে জল দাঁড়িয়ে যায়। পাঁশকুড়া ব্লকের মাইশোরা, কেশাপাট, গোবিন্দনগর, চৈতন্যপুর ১ ও ২, হাউর, ঘোষপুর, পাঁশকুড়া ১ ব্লক এলাকায় ফুল চাষও ক্ষতির মুখে পড়ে। শনিবারের বৃষ্টিতে সব থেকে বেশি ক্ষতি হয়েছে চন্দ্রমল্লিকা, দোপাটি ও গাঁদা ফুলের বাগানগুলি।
ছুটি ঘোষণা ৭ টি জেলার সরকারি প্রতিষ্ঠানগুলি শনিবার বন্ধ থাকার ঘোষণা হয়েছিল এবং সোমবার যে সমস্ত সরকারি দপ্তর গুলিতে গ্রামবাসীরা আশ্রয় নিয়েছিল সেই প্রতিষ্ঠানগুলি শুধু বন্ধ ছিল।
ওড়িশা
ওড়িশায় ঘূর্ণিঝড় বুলবুলের প্রভাব খুবই অল্প ছিলো। ভারতীয় রাজ্যটি ভারী বর্ষণ, গাছড়ে উপড়ে পড়া, কৃষিজ ক্ষতি, বিদ্যুৎ খুঁটি উপড়ে পড়া ইত্যাদির সম্মুখীন হয়। সেখানে কোন প্রাণহানি ঘটেনি।. বালাশোর জেলার ৩৫০ জন গ্রামবাসীকে ঘূর্ণিঝড় আশ্রয়কেন্দ্রে নিয়ে যাওয়া হয়।
বাংলাদেশ
থাম্ব|ঘূর্ণিঝড় বুলবুলের আঘাতে ক্ষতিগ্রস্ত বাংলাদেশের [[চাঁদপুর জেলার রাজরাজেশ্বর চরের একটি পরিবার]]
বাংলাদেশের উপকূলীয় জেলাগুলোতে গাছ পড়ে, ঘর ধসে এবং অসুস্থতাজনিত কারণে ঘূর্ণিঝড় বুলবুল চলমান সময়ে আট জন ব্যক্তির মৃত্যু সংবাদ পাওয়া যায়। অন্যদিকে পনেরো জন ব্যক্তি আহত হয়। ঘূর্ণিঝড় বুলবুলের কারণে ৯, ১১ ও ১২ নভেম্বর তারিখে অনুষ্ঠিত জাতীয় বিশ্ববিদ্যালয়ের স্নাতক শ্রেণীর পরীক্ষা, সকল জেএসসি ও জেডিসি পরীক্ষা স্থগিত করা হয়।  বাংলাদেশ আভ্যন্তরীণ নৌপরিবহন কর্তৃপক্ষ তিনটি সমুদ্রবন্দর ও সকল প্রকার নৌপরিবহন  বন্ধ ঘোষণা করে৷ ঘূর্ণিঝড় বুলবুলের কারণে সৃষ্ট বিরূপ আবহাওয়ার কারণে যশোর,  বরিশাল, কক্সবাজার,  সিলেট ও চট্টগ্রাম বিমানবন্দরের সকল উড্ডয়ন বাতিল করা হয়।